
CONSILIUL JUDEŢEAN
HOTĂRÂRE

privind aprobarea cotizaţiei pentru anul 2015, a Consiliului Judeţean Bistriţa-Năsăud, membru al Asociaţiei de Dezvoltare Intercomunitară pentru gestionarea integrată a deşeurilor municipale în judeţul Bistriţa-Năsăud

Consiliul Judeţean Bistriţa-Năsăud, întrunit în şedinţă ordinară în prezenţa preşedintelui şi a 29 consilieri judeţeni;
  Având în vedere:
- expunerea de motive nr. IX/1095/22.01.2015 a Preşedintelui Consiliului Judeţean Bistriţa-Năsăud; 
- raportul comun nr. IVAc/1104/22.01.2015 al Direcţiei tehnice, investiţii, lucrări publice şi al Direcţiei economice din cadrul Consiliului Judeţean Bistriţa-Năsăud;
- adresa nr. 89/22.01.2015 a Asociaţiei de Dezvoltare Intercomunitară pentru gestionarea integrată a deşeurilor municipale în judeţul Bistriţa-Năsăud, înregistrată la Consiliul Judeţean Bistriţa-Năsăud cu nr. IVA/1072/22.01.2015;

- Hotărârea Consiliului Județean Bistrița-Năsăud nr. 20/27.03.2008 privind înfiinţarea Asociaţiei de dezvoltare intercomunitară pentru gestionarea integrată a deşeurilor municipale în judeţul Bistriţa-Năsăud;
- Hotărârea Consiliului Județean Bistrița-Năsăud nr. 22/11.07.2012 privind modificarea Hotărârii Consiliului Judeţean Bistriţa-Năsăud nr. 61/2008 prin numirea reprezentantului județului Bistrița-Năsăud în Adunarea Generală a “Asociaţiei de Dezvoltare Intercomunitară pentru Gestionarea Integrată a Deşeurilor Municipale în judeţul Bistriţa-Năsăud”;

      - prevederile Legii nr. 51/2006 a serviciilor comunitare de utilităţi publice, republicată, cu modificările și completările ulterioare;
- prevederile art. 35 din Legea nr. 273/2006 privind finanţele publice locale, cu modificările şi completările ulterioare;
- prevederile art. 7, art.9, art.16 alin. (3), lit. k) precum şi prevederile art. 23, alin. (3) lit.b) şi e) ale Statutului Asociaţiei de Dezvoltare Intercomunitară pentru gestionarea integrată a deşeurilor municipale în judeţul Bistriţa-Năsăud actualizat prin Hotărârea Asociaţiei de Dezvoltare Intercomunitară pentru gestionarea integrată a deşeurilor municipale în judeţul Bistriţa-Năsăud nr.49/30.09.2014;

-  raportul nr. IBa/1358/26.01.2015 al Comisiei economice;

-  raportul nr. IBa/1499/28.01.2015 al Comisiei de administraţie.

În temeiul dispoziţiilor art. 11, art. 12, art. 13, art. 91 alin. (1) lit. d) şi alin (5) lit. a) pct. 13, art. 97 alin (1), art. 98 și art. 115, alin.(1), lit.c) din Legea nr. 215/2001 privind administraţia publică locală, republicată, cu modificările şi completările ulterioare, 
HOTĂRĂŞTE:

 Art.1. Se aprobă cotizaţia pe anul 2015 a Consiliului Judeţean Bistriţa-Năsăud, membru în cadrul Asociaţiei de Dezvoltare Intercomunitară pentru gestionarea integrată a deşeurilor municipale în judeţul Bistriţa-Năsăud, în cuantum de 46.200 lei.
 Art.2. Fondurile necesare plăţii cotizaţiei de membru al Asociaţiei de Dezvoltare Intercomunitară pentru gestionarea integrată a deşeurilor municipale în judeţul Bistriţa-Năsăud vor fi prevăzute în Bugetul de venituri şi cheltuieli al judeţului Bistriţa-Năsăud pe anul 2015.
        Art.3. Prezenta hotărâre a fost adoptată cu un număr de 29 voturi «pentru».
Art.4. Cu ducerea la îndeplinire a prevederilor prezentei hotărâri se încredinţează Direcţia economică şi Direcţia tehnică, investiţii, lucrări publice din cadrul Consiliului Judeţean Bistriţa-Năsăud.
  Art.5. Prezenta hotărâre se comunică de către Serviciul administraţie şi relaţii publice cu:
· Direcţia economică;
· Direcţia tehnică, investiţii, lucrări publice;

· Asociaţia de Dezvoltare Intercomunitară pentru gestionarea integrată a deşeurilor municipale în judeţul Bistriţa-Năsăud;

· Instituţia Prefectului judeţul Bistriţa-Năsăud.

p. PREŞEDINTE,

VICEPREŞEDINTE
ALEXANDRU PUGNA

